Babelscape/SREDFM huggingface dataset:
Γιώργος Μεσσάλας

Ο Γιώργος Μεσσάλας είναι Έλληνας σκηνοθέτης και ηθοποιός.

Γεννήθηκε στο Αιγάλεω το 1942, σε ένα φτωχικό σπίτι ανάμεσα σε χωράφια. Ο πατέρας του ήταν κρεοπώλης στο επάγγελμα.

Σπούδασε στη Δραματική Σχολή και εργάσθηκε ως σε διάφορους θιάσους και στο «Προσκήνιο» του Αλέξη Σολωμού. Ερμήνευσε πρωταγωνιστικούς ρόλους στα έργα «Ο αρχοντοχωριάτης» του Μολιέρου (1969), «Ο κοριός» του Μαγιακόφσκυ (1969), «Σαν περάσουν πέντε χρόνια» του Λόρκα (1970), «Ο καλός άνθρωπος του Σε Τσουάν» του Μπρεχτ κ.α.

Το 1973 ίδρυσε το «Μοντέρνο Θέατρο» και σκηνοθέτησε τη σάτιρα του Α. Ουέσκερ «Τα πατατάκια», ενώ το 1974 σκηνοθέτησε και πρωταγωνίστησε στο έργο «Νύχτα δολοφόνων».

Ερμήνευσε κλασικό ρεπερτόριο ενώ σκηνοθέτησε πάμπολλες παραστάσεις στο Εθνικό Θέατρο στο Ωδείο Ηρώδου του Αττικού, στο Λυκαβηττό, στο Ελεύθερο Θέατρο και αλλού, αλλά και σε περιοδείες του σε όλη τη χώρα.

Από το 1992 έως το 2012 στεγάστηκε επαγγελματικά στο θέατρο «Αλκυονίδα», το οποίο διατηρούσε και παιδική σκηνή. Η δραστηριότητα του θεάτρου έπαυσε για οικονομικούς λόγους.

Υπήρξε βοηθός και προσωπικός φίλος του θεατρανθρώπου Αλέξη Μινωτη, όταν ο τελευταίος ανέλαβε γενικός διευθυντής του Εθνικού Θεάτρου επί μία δεκαετία (1974-1984). Ο Μινωτής μέσω της διαθήκης του κληροδότησε στο Μεσσάλα δεκαεπτά μπαούλα με τα θεατρικά κοστούμια του.

Υπήρξε βοηθός σκηνοθέτη του Αλ. Σολωμού και πήρε μέρος σε όλες τις μεγάλες περιοδείες του Εθνικού Θεάτρου σε ΗΠΑ, Ρωσία, Κίνα, Ιαπωνία, Γαλλία, Βέλγιο και Γιουγκοσλαβία.

Ο Μεσσάλας είναι παντρεμένος με τη Ντένη Μεσσάλα κι έχει ένα γιο, τον Αλέξη. Ήταν επίσης φίλος και συνεργάτης της Αλίκης Βουγιουκλάκη, καθώς και γείτονας του τραγοδοποιού Γιώργου Ζαμπέτα.
Ναυσίθοος

Στην ελληνική μυθολογία με το όνομα Ναυσίθοος ή Ναυσίθους είναι κυρίως γνωστός ένας βασιλέας των Φαιάκων, γιος του Ποσειδώνα και της Περιβοίας. Ο Ναυσίθοος ήταν πατέρας του Αλκινόου και εξαναγκάσθηκε από τους Κύκλωπες να μεταναστεύσει από την Υπέρεια στη Σχερία (σημερινή Κέρκυρα), όπου εγκαταστάθηκε με τον λαό του. Αυτός ο Ναυσίθοος αναφέρεται στην "Οδύσσεια" (η 56).

Ωστόσο, ο Ησίοδος στη "Θεογονία" (Β 1017-1018) αναφέρει ότι ο ένας από τους δύο γιους του Οδυσσέα και της Καλυψώς ονομαζόταν επίσης Ναυσίθοος. Αυτός ο Ναυσίθοος "ΔΕΝ" αναφέρεται στην "Οδύσσεια".
Χαϊντάρ Πασά

thumb|290px|Η Ιατρική σχολή του Πανεπιστημίου Μαρμαρά.
Το Χαϊντάρ Πασά (τουρκ: "Haydarpaşa") είναι προάστιο της Κωνσταντινούπολης επί της ασιατικής ακτής, νότια του Σκουτάρι ("Üsküdar", πρώην Χρυσούπολη) και βόρεια του Καντίκιοϊ (πρώην Χαλκηδόνα). Αποτελεί την αφετηρία όλων των σιδηροδρομικών συγκοινωνιών της ασιατικής Τουρκίας με μεγαλοπρεπή σταθμό που κτίσθηκε το 1903 ενώ διατηρεί παράλληλα και λιμενικές εγκαταστάσεις με αποβάθρα που προστατεύεται από μεγάλο κυματοθραύστη. 

Στη περιοχή του Χαϊντάρ Πασά βρίσκεται η μεγαλύτερη στρατιωτική μονάδα και στρατώνας πέριξ της Κωνσταντινούπολης, το ονομαζόμενο «Σελιμιέ» που κτίσθηκε επί Σουλτάνου Σελήμ, επίσης τα πανεπιστημιακά κτίρια της Ιατρικής του Πανεπιστημίου Μαρμαρά καθώς και το αγγλικό νεκροταφείο.
Αλεβίων

Στην ελληνική μυθολογία ο Αλεβίων ή Αλβίων ήταν Γίγαντας, γιος του Ποσειδώνα. Αφού ο Ηρακλής σκότωσε τον Γηρυόνη και επέστρεφε στην Ελλάδα με τα βόδια του, ο Αλεβίων μαζί με τον Γίγαντα αδελφό του Βεργίωνα του επιτέθηκαν στη Λιγουρία. Επειδή τα βέλη του Ηρακλή είχαν τελειώσει, ο ήρωας παρακάλεσε τον Δία να τον βοηθήσει. Πραγματικά, ο Δίας άρχισε να ρίχνει βροχή από πέτρες στα κεφάλια των Γιγάντων και τους σκότωσε.
Εννεάδα της Ηλιουπόλεως

Με τον όρο Εννεάδα της Ηλιουπόλεως ήταν η ομάδα των εννέα θεοτήτων που συνδέονται με τον κοσμογονικό μύθο της Ηλιούπολης. Αν και η ηλιουπολιτική θεολογία θεωρείται η πλέον δογματική όλων των θεολογικών συστημάτων που αναπτύχθηκαν στην αρχαία Αίγυπτο, η μεγαλύτερη γραπτή μαρτυρία, τα κείμενα των Πυραμίδων της πέμπτης δυναστείας αναφέρονται περιστασιακά μόνον στο ζήτημα της δημιουργίας, γεγονός που προϋπέθετε την ύπαρξη μιας βασικής τουλάχιστον γνώσης του δόγματος.
Κώστας Μουντάκης

thumb|Ανδριάντας του Κώστα Μουντάκη στο Ρέθυμνο.
Ο Κώστας Μουντάκης (Αλφά Ρεθύμνης, 10 Φεβρουαρίου 1926 - Αθήνα, 31 Ιανουαρίου 1991) ήταν Έλληνας μουσικός. Θεωρείται μαζί με τους Νίκο Ξυλούρη, Θανάση Σκορδαλό και Λεωνίδα Κλάδο ως ένας από τους πιο αντιπροσωπευτικούς λυράρηδες της Κρήτης.
Σπύρος Τρικούπης

Ο Σπύρος Τρικούπης (Αθήνα, 1888 - Αράχωβα, 12 Ιανουαρίου 1945) ήταν Έλληνας λογοτέχνης, δικηγόρος και πολιτευτής, γιος του Κωνσταντίνου Τρικούπη και γόνος της αρχοντικής και ιστορικής οικογένειας Τρικούπη.
Βιλιστίχη

Η Βιλιστίχη ήταν μια από τις ερωμένες του φαραώ της Αιγύπτου, Πτολεμαίου Β' του Φιλάδελφου και πιθανώς μητέρα του γιου του, του Πτολεμαίου Ανδρομάχου. Το όνομά της δεν μοιάζει ελληνικό, αλλά υπάρχει μεγάλη πιθανότητα να ήταν ελληνικής καταγωγής. Οι πηγές διαφωνούν τόσο για την ορθογραφία του, όσο και για την πόλη καταγωγή της γυναίκας αυτής: ο Πλούταρχος υποστηρίζει πως ήταν βαρβαρικής καταγωγής, μία εταίρα από την αγορά, ο Παυσανίας πως καταγόταν από τις ακτές της Μακεδονίας, ενώ ο Αθήναιος πως προερχόταν από μια οικογένεια ευγενών του Άργους. Είναι πιθανό πως η χαμηλή ή υψηλή καταγωγή της κατασκευάστηκε από απαξίωση ή κολακεία αντίστοιχα. Το έτος 268 π.Χ. αγωνίστηκε σε αρματοδρομία στην Ολυμπία και κέρδισε βραβείο. Πέθανε στην Κανώπη πριν το 246 π.Χ. σε κάποια άγνωστη ημερομηνία και τάφηκε στο ναό του Σέραπι στη Ρακότιδα. Ο Πτολεμαίος επέβαλλε τη λατρεία της ως θεότητας και ανέγειρε ιερά για αυτήν υπό το όνομα Αφροδίτη – Βιλιστίχη.
Χουάν Χιλμπέρτο Φούνες

Ο Χουάν Χιλμπέρτο Φούνες (ισπανικά: "Juan Gilberto Funes", 8 Μαρτίου 1963 - 11 Ιανουαρίου 1992) ήταν Αργεντινός ποδοσφαιριστής.

Οι πρώτες του ομάδες ήταν οι Huracan, Estudiantes de La Plata, Sarmiento de Junin, Jorge Newbery, Gimnacia y Esgrima. Αγωνίστηκε στη Μιλιονάριος της Κολομβίας το 1984. Το 1986 κατέκτησε το Κόπα Λιμπερταδόρες με τη Ρίβερ Πλέιτ.

Το 1987 ο Γιώργος Κοσκωτάς τον έφερε στον Ολυμπιακό ως έναν από τους δύο ξένους που επιτρεπόταν τότε να έχει η ομάδα. Η μεταγραφή του θεωρήθηκε θρίαμβος του Κοσκωτά, καθώς ο Φούνες ήταν εν ενεργεία διεθνής με την τότε πρωταθλήτρια κόσμου Αργεντινή. Στην ομάδα του Πειραιά αγωνίστηκε για 2 χρόνια και εντυπωσίασε με την άψογη τεχνική αλλά και για την εκτελεστική δεινότητα που τον διέκρινε. Αγαπήθηκε από τους φιλάθλους και για τις θεαματικές ντρίμπλες και πάσες του που ενθουσίαζαν την εξέδρα. Ο αυθορμητισμός του ωστόσο κάποιες φορές στοίχιζε στην ομάδα, με κυριότερο παράδειγμα το χαστούκι που έδωσε στο πρόσωπο του παίκτη του ΠΑΟΚ Κώστα Λαγωνίδη μπροστά στα μάτια του διαιτητή Χαρλαβάνη τον Οκτώβριο του 1988, με αποτέλεσμα να του επιβληθεί ποινή αποκλεισμού 7 αγώνων από τον αθλητικό δικαστή.

Μετά τον Ολυμπιακό αγωνίστηκε στη Γαλλία στη Νανσύ και τη Ναντ όμως τα προβλήματα που είχε με την καρδιά του τον ανάγκασαν να επιστρέψει στην Αργεντινή και να αγωνιστεί στη Vélez Sársfield στερώντας του την ευκαιρία να ενταχθεί στην Μπόκα Τζούνιορς.

Έχασε τη ζωή του λόγω των καρδιακών προβλημάτων στις 11 Ιανουαρίου 1992 σε ηλικία 29 ετών. Το στάδιο της γεννέτειράς του Σαν Λουίς της Αργεντινής ονομάστηκε προς τιμήν του στάδιο Φούνες.

Ο Φούνες ήταν 4 φορές διεθνής με την Εθνική Αργεντινής.
Messerschmitt Bf 109

Το Messerschmitt Bf 109 ήταν γερμανικό μαχητικό αεροσκάφος του Β΄ Παγκοσμίου Πολέμου, το οποίο σχεδιάστηκε από τον Βίλλυ Μέσσερσμιτ (Willy Messerschmitt) στις αρχές της δεκαετίας του ’30. Ήταν ένα από τα πρώτα πραγματικά σύγχρονα αεροσκάφη της περιόδου εκείνης, περιλαμβάνοντας χαρακτηριστικά όπως ολομεταλλικό κέλυφος ατράκτου, κλειστό κουβούκλιο και ανασυρόμενους τροχούς προσγείωσης. Το Bf 109 παρήχθη σε μεγαλύτερους αριθμούς από οποιοδήποτε άλλο καταδιωκτικό αεροσκάφος στην ιστορία, με 30.480 μονάδες κατά την περίοδο 1938-1945. Η παραγωγή καταδιωκτικών αποτέλεσε το 47% της συνολικής γερμανικής παραγωγής αεροσκαφών και το Bf 109 κάλυψε το 57% της παραγωγής καταδιωκτικών όλων των τύπων.

Το Bf 109 ήταν το βασικό καταδιωκτικό της Λουφτβάφε (Luftwaffe) καθ’ όλη τη διάρκεια του Β΄ Π.Π., αν και από τα 1942 άρχισε να αντικαθίσταται εν μέρει από το Focke-Wulf Fw 190. Το Bf 109 σημείωσε περισσότερες καταρρίψεις από οποιοδήποτε άλλο αεροσκάφος στην ιστορία. Κατά περίσταση υπηρέτησε ως μαχητικό «αεροπορικής υπεροχής», μαχητικό συνοδείας, καταδιωκτικό, ελαφρό βομβαρδιστικό και αναγνωριστικό. Αν και είχε κάποιες αδυναμίες, όπως μικρή ακτίνα δράσης και, κυρίως, ένα στενό κι επικίνδυνο σύστημα τροχών προσγείωσης που ανασύρονταν προς τα έξω, ανταγωνίστηκε επάξια τους αντιπάλους του μέχρι το τέλος του πολέμου. 

Το Bf 109 χρησιμοποιήθηκε από τους τρεις κορυφαίους άσσους του Β΄ Παγκοσμίου Πολέμου: τον Έριχ Χάρτμαν (Erich Hartmann), τον μεγαλύτερο άσσο όλων των εποχών με 352 νίκες, τον Γκέρχαρντ Μπάρκχορν (Gerhard Barkhorn), με 301 νίκες, και τον Γκίντερ Ραλ (Günther Rall) με 275 νίκες. Όλοι τους πέταξαν με την 52η πτέρυγα μάχης, κυρίως στο Ανατολικό μέτωπο, σε μια μονάδα που χρησιμοποιούσε αποκλειστικά Bf 109 διαφόρων τύπων, σημειώνοντας συνολικά πάνω από 10.000 νίκες. Καθ’ όλη τη διάρκεια του πολέμου, ο Χάρτμαν αρνήθηκε να πετάξει στη μάχη με άλλο αεροσκάφος. Ο Χανς Γιόαχιμ Μαρσέιγ (Hans-Joachim Marseille), ο «αστέρας της Αφρικής», πετώντας επίσης με Bf 109, πέτυχε 158 νίκες, κυρίως εναντίον των Συμμάχων στη Βόρειο Αφρική, συμπεριλαμβανομένων 17 καταρρίψεων που σημείωσε μέσα σε μια μόνο μέρα.

Το Bf 109 θα συγκρίνεται πάντα με τον κύριο αντίπαλό του, το Supermarine Spitfire (Σπιτφάιρ). Τα δυο αεροσκάφη υπήρξαν ανάμεσα στα καλύτερα της εποχής τους.
Βασίλειος Ταβαντζής

Ο Βασίλειος Ταβαντζής (και Ταβατζής, Κατερίνη, 1896 – Κατερίνη, 10 Ιουνίου 1966) ήταν Δήμαρχος Κατερίνης.
Αναστάσιος Γκόγκος

Ο Αναστάσιος Γκόγκος (1925 - 14 Μαΐου 1991) ήταν Έλληνας ζωγράφος και αγιογράφος από την Κατερίνη.
Νικόλαος Δίκας

Ο Νικόλαος Δίκας (1879 - 6 Φεβρουαρίου 1957) ήταν Έλληνας πολιτικός. Διετέλεσε ο πρώτος δήμαρχος Κατερίνης (η πόλη έγινε Δήμος επίσημα το 1929). Έγινε δήμαρχος το 1929 και διατηρήθηκε στο αξίωμα μέχρι το 1933. Ανέπτυξε σημαντικό έργο και χαρακτηριστικό ήταν η αυτεπιστασία των εκτελούμενων έργων. Συνήθιζε να επιβλέπει ο ίδιος τα έργα καβαλώντας ένα λευκό άλογο, ελέγχοντας τους εργολάβους και τους εργάτες. Πέθανε το 1957 και είναι θαμμένος στο Α΄ Κοιμητήριο της Κατερίνης.
Γιώργος Ριζόπουλος

Ο Γιώργος Ριζόπουλος (Αλεξανδρούπολη, 1935 – Αθήνα, 19 Οκτωβρίου 1964) ήταν ποιητής και δημοσιογράφος. Γιος δικαστικού υπαλλήλου, εγκαταστάθηκε στην Κατερίνη, όπου τελείωσε το Γυμνάσιο. Σπούδασε Νομικά και πολύ νέος εξέδωσε την πρώτη του ποιητική συλλογή, με τίτλο «Φτερουγίσματα». Τον κέρδισε η δημοσιογραφία και διακρίθηκε για τις αντιαυταρχικές του θέσεις. Τέθηκε στο πλευρό των φτωχών, ενώ ο αλτρουισμός του του στοίχισε διώξεις από τις αστυνομικές αρχές. Σκοτώθηκε σε τροχαίο δυστύχημα, κοντά στο αεροδρόμιο του Ελληνικού, σε ηλικία μόλις 29 ετών, το 1964. Ειδικότερα, τραυματίστηκε θανάσιμα από διερχόμενο όχημα όταν σταμάτησε μαζί με άλλους δύο δημοσιογράφους για να παράσχουν βοήθεια στους τραυματισθέντες σε άλλο τροχαίο, Παυσανία Λυκουρέζο, πρώην υπουργό και στην σύζυγό του . Το 1990 εκδόθηκε από το Δήμο Κατερίνης το ποιητικό έργο του Ριζόπουλου, σε επιμέλεια του καθηγητή Χρίστου Τσολάκη. Επίσης, το όνομα του δημοσιογράφου και συγγραφέα δόθηκε σε δρόμο της Ανδρομάχης στην Πιερία.
Γιουέρι Μουσέβενι

Ο Γιουέρι Μουσέβενι ("Yoweri Kaguta Museveni", προφορά: Γιόερι Μουσέβενι, γενν. 15 Σεπτεμβρίου 1944) είναι πολιτικός της Ουγκάντας, αρχηγός του Στρατού από το 1986 και πρόεδρος της χώρας. Επανεξελέγη για 6η θητεία το 2021.
Φωτεινή Μαυρομιχάλη

Η Φωτεινή Μαυρομιχάλη (1826-1878) ήταν δεσποινίδα επι των τιμών στο παλάτι του Όθωνα και της Αμαλίας.
Γκόρντον Μπράουν

Ο Γκόρντον Μπράουν ("James Gordon Brown", γενν. 20 Φεβρουαρίου 1951) είναι Βρετανός πολιτικός. Έχει αναδειχτεί σε πρόεδρο του Εργατικού Κόμματος και από τον Ιούνιο του 2007 μέχρι τον Μάιο του 2010 κατέχει το αξίωμα του πρωθυπουργού της Μεγάλης Βρετανίας διαδεχόμενος τον Τόνι Μπλερ.
Αναστάσιος Μαυρομιχάλης

Ο Αναστάσιος Μαυρομιχάλης (1798-1870) ήταν αγωνιστής του 1821 και πολιτικός, γερουσιαστής και υπουργός του νεοσύστατου Ελληνικού κράτους.
Φωτεινή Κολοκοτρώνη

Η Φωτεινή Κολοκοτρώνη - Τζαβέλα (Κέρκυρα, 1809 – Αθήνα, 1890) διετέλεσε κυρία επί των τιμών στη βασιλική αυλή του Όθωνα. Ήταν κόρη του οπλαρχηγού Φώτου Τζαβέλα, αδελφή του πρωθυπουργού της Ελλάδας Κίτσου Τζαβέλα, σύζυγος του επίσης πρωθυπουργού Ιωάννη - Γενναίου Κολοκοτρώνη και μητέρα του δημοσιογράφου Φαλέζ Κολοκοτρώνη.
Βασίλης Λάκης

Ο Βασίλης Λάκης (Θεσσαλονίκη, 10 Σεπτεμβρίου 1976) είναι Έλληνας πρώην διεθνής ποδοσφαιριστής, που αγωνιζόταν ως μεσοεπιθετικός.
Ατατούρκ Σχολείο Πρωτοβάθμιας Εκπαίδευσης του Κιρκλαρελί

250px|thumb|right|Το έμβλημα του σχολείου.
Ατατούρκ Σχολείο Πρωτοβάθμιας Εκπαίδευσης του Κιρκλαρελί (Kırklareli Atatürk İlköğretim Okulu στον Τούρκο) είναι ένα σχολείο πρωτοβάθμιας εκπαίδευσης που βρίσκεται σε Κιρκλαρελί, Τουρκία και καθιερώνεται το 1968. 

Οι σπουδαστές περνούν οκτώ έτη σε αυτό το σχολείο. Το σχολικό ρητό είναι: "La Soleil de Notre Ville" (ο ήλιος της πόλης μας στα γαλλικά). Τα σχολικά χρώματα είναι κλαρέ κόκκινο και σκούρο μπλε. 

Υπάρχουν περίπου 1500 σπουδαστές και 70 δάσκαλοι σε αυτό το σχολείο. Στο σχολικό κήπο, υπάρχουν τέσσερα κτήρια.
Μεγαλιθικοί Ναοί της Μάλτας

Οι Μεγαλιθικοί Ναοί της Μάλτας ("Megalithic Temples of Malta") είναι το όνομα που χρησιμοποιείται για να περιγράψει μία ομάδα επτά μεγαλιθικών συνόλων που βρίσκονται στα νησιά της Μάλτας και του Γκόζο. Οι ναοί αυτοί θεωρήθηκαν πως κατέχουν εξαιρετική παγκόσμια αξία από την UNESCO, η οποία χαρακτήρισε την ομάδα ως Μνημείο Παγκόσμιας Κληρονομιάς, διατηρώντας το ίδιο όνομα.

Αρχικά ο τίτλος του μνημείου πολιτιστικής κληρονομιάς δόθηκε μόνο στους δύο ναούς που αποτελούν το σύμπλεγμα Τζγκαντία στο νησί Γκόζο το 1980. Το 1992 όμως ο τίτλος διευρύνθηκε ώστε να περιλαμβάνει και τους υπόλοιπους έξι ναούς που βρίσκονται στο νησί της Μάλτας.

Οι Ναοί που αποτελούν το σύμπλεγμα των Μεγαλιθικών Ναών της Μάλτας είναι :

* Τζγκαντία (Ġgantija)
* Χατζάρ 'Ιμ (Ħaġar Qim) 
* Μνάϊντρα (Mnajdra)
* Τα' Χατζράτ (Ta' Ħaġrat)
* Τα' Σκόρμπα (Ta' Skorba)
* Ταρσίεν (Tarxien)
Ταξινόμηση φυσαλίδας

με-πλαίσιο|δεξιά|280px|Ταξινόμηση φυσαλίδας μιας λίστας τυχαίων αριθμών.
280px|μικρογραφία|Παράδειγμα ταξινόμησης φυσαλίδας. Ξεκινώντας από την αρχή της λίστας, συγκρίνουμε κάθε γειτονικό ζεύγος, αλλάζουμε τις τιμές αν δεν είναι στην σωστή σειρά. Σε κάθε επανάληψη του αλγόριθμου μια λιγότερη τιμή χρειάζεται να ελεγχθεί. Ο αλγόριθμος τερματίζει όταν δεν υπάρχουν άλλα αντικείμενα να συγκριθούν και να γίνουν εναλλαγές.
alt=Bubblesort επεξεργασμένης χρώμα|με-πλαίσιο|Bubblesort επεξεργασμένης χρώμα
Ταξινόμηση φυσαλίδας "(bubble sort)" είναι το όνομα ενός απλού αλγόριθμου ταξινόμησης. Λειτουργεί συγκρίνοντας βηματικά τα στοιχεία μιας λίστας και εναλλάσοντάς τα ώστε να βρεθούν σε σωστή σειρά. Τα βήματα επαναλαμβάνονται μέχρι να ταξινομηθεί ολόκληρη η λίστα.

Το όνομα του αλγόριθμου προέρχεται από τον τρόπο ταξινόμησης: τα μεγαλύτερα στοιχεία κατευθύνονται προς το τέλος, όπως οι φυσαλίδες που αναδύονται στην επιφάνεια.
Ελευθέριος Βούλγαρης

Ο Ελευθέριος Βούλγαρης (1836-1887) ήταν Έλληνας θεατρικός ηθοποιός του 19ου αιώνα.
Πάνος Κολοκοτρώνης

Ο Πάνος Κολοκοτρώνης (1800 - 3 Δεκεμβρίου 1824) ήταν Έλληνας αγωνιστής της Επανάστασης του 1821.
Γκαστόνε Γκάντερ

Ο Γκαστόνε Γκάντερ (αγγλ.: "Gladstone Gander") είναι ήρωας κινουμένων σχεδίων. Αποτελεί δημιούργημα του σημαντικού σχεδιαστή κόμικς, Καρλ Μπαρκς. Πρωτοεμφανίστηκε στο «Walt Disney's Comics and Stories» #88, τον Ιανουάριο του 1948, με την ιστορία «Wintertime Wagers» («Χειμερινά Στοιχήματα»). Η ελληνική έκδοση της ιστορίας δημοσιεύτηκε το 1996 στο περιοδικό Κόμιξ #92.

Σύμφωνα με το γενεαλογικό δέντρο του Ντον Ρόσα είναι γιος του Γουστάβου Γκάντερ και της Δάφνης Ντακ, θείας του Ντόναλντ Ντακ, αλλά κατά το γενεαλογικό δέντρο του Καρλ Μπαρκς που το δημιούργησε το 1950 ο Γκαστόνε είναι υιοθετημένος από τον Γουστάβο Γκάντερ και την Ματίλντα Μακ Ντακ, αδερφής του Σκρουτζ Μακ Ντακ

Είναι γνωστός ως το πιο τυχερό παπί στον κόσμο, όμως όπως ξέρουμε αυτή η απίστευτη τύχη του προστέθηκε αργότερα στον χαρακτήρα και δεν ήταν μέρος της αρχικής βασικής ιδέας. Η τύχη του άρχισε να εμφανίζεται στην ιστορία Αναμέτρηση στον Νότιο Ειρηνικό (‘Race to the South Seas). Η 
υπερβολική ανταγωνιστικότητα που υπάρχει ανάμεσα σε αυτόν και τον ξάδερφο του, τον Ντόναλντ Ντακ ξεκίνησε από το γεγονός ότι και οι δύο θέλουν να διεκδικήσουν την Νταίζυ Ντακ και εμφανίστηκε στην ιστορία 'Donald's Love Letters'.
Επαμεινώνδας Ζυμβρακάκης

Ο αντιστράτηγος Επαμεινώνδας Ζυμβρακάκης ή "Παμίκος Ζυμβρακάκης" (1863 - 1922) ήταν Έλληνας στρατιωτικός και κινηματίας.
Ρατνασίρι Γουικρεμαναγιάκε

Ο Ρατνασίρι Γουικρεμαναγιάκε ("Hon. Ratnasiri Wickremanayake", 1933-2016) ήταν ο 14ος πρωθυπουργός της Σρι Λάνκα. Υπηρέτησε στην πρωθυπουργία από τις 19 Νοεμβρίου 2005 ως τις 21 Απριλίου 2010.
Τήλεκλος

Ο Τήλεκλος ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του Αρχελάου και κατά τη διάρκεια της βασιλείας του οι Λακεδαιμόνιοι πολέμησαν τους περιοίκους των πόλεων Αμύκλες, Φάριδα και Γεράνθρες, που κατοικούνταν από Αχαιούς. Οι κάτοικοι της Φάριδας και των Γερανθρών μετά την πρώτη έφοδο των Λακεδαιμονίων έκαναν συμφωνία να φύγουν από την Πελοπόννησο. Αντίθετα οι κάτοικοι των Αμυκλών αντιστάθηκαν σθεναρά και είχαν πολλές επιτυχίες έναντι των Λακεδαιμονίων · και για το λόγο αυτό οι τελευταίοι, όταν τελικά επικράτησαν, έστησαν τρόπαιο σε ανάμνηση της επιτυχίας τους.

Το 764 π.Χ. κατά τη διάρκεια της ετήσιας γιορτής στο ιερό της Λιμνάτιδος Αρτέμιδος, που βρισκόταν στα όρια της Λακωνικής και Μεσσηνίας, σύμφωνα με τους Σπαρτιάτες, κάποιοι Μεσσήνιοι βίασαν τις παρθένες της Σπάρτης που μετέβαιναν εκεί και σκότωσαν τον Τήλεκλο που προσπάθησε να τους εμποδίσει .

Οι Μεσσήνιοι, από την πλευρά τους υποστήριζαν ότι, ο Τήλεκλος εποθφαλμιώντας τη Μεσσηνία σκόπευε να σκοτώσει τους Μεσσήνιους αξιωματούχους που βρίσκονταν στο ιερό. Έτσι λοιπόν, βρήκε μερικούς νεαρούς Σπαρτιάτες που δεν είχαν ακόμα γένια, τους έντυσε με γυναικεία ρούχα, τους έδωσε μαχαίρια και τους έστειλε ανάμεσα στους Μεσσήνιους την ώρα που αναπαύονταν. Εκείνοι αμυνόμενοι σκότωσαν τους νεαρούς και τον ίδιο τον Τήλεκλο. 

Όποια και να ήταν η αλήθεια, το γεγονός αυτό αποτέλεσε την αφορμή του πρώτου Μεσσηνιακού πολέμου . Μετά το θάνατο του Τηλέκλου βασιλιάς χρίστηκε ο γιος του Αλκαμένης .
Eurocopter AS 332 Super Puma

right|thumb|300px|Σχέδιο τριών όψεων του Super Puma 
Το Eurocopter AS 332 Super Puma είναι ελικόπτερο γενικής χρήσης προορισμένο για πολιτική και στρατιωτική χρήση, που αρχικά κατασκευαζόταν από την Aérospatiale. Αποτελεί μεγενθυμένη έκδοση με νέους κινητήρες του αρχικού Aérospatiale Puma το οποίο πέταξε πρώτη φορά στις 13 Σεπτεμβρίου 1978.
Μαχίντα Ραγιαπάκσε

Ο Μαχίντα Ραγιαπάκσε (και "Ρατζαπάκσα", "Percy Mahendra 'Mahinda' Rajapaksa", στα σινγκαλέζικα: මහින්ද රාජපක්ෂ, maˈhində ˈraːɟəˌpakʂə, 18 Νοεμβρίου 1945 - ) είναι δικηγόρος και ο έκτος Πρόεδρος της Σρι Λάνκα από τις 19 Νοεμβρίου 2005 ως τις 9 Ιανουαρίου 2015. Επανεξελέγη τον Ιανουάριο του 2010 και στις 19 Νοεμβρίου 2010 ορκίστηκε για δεύτερη συνεχή θητεία στο προεδρικό αξίωμα. Επίσης, ήταν πρωθυπουργός από το 2004 ως το 2005 και ξανά από τις 26 Οκτωβρίου 2018. Από τις 14 Νοεμβρίου 2018, τελεί αμφισβητούμενος από τον Ρανίλ Γουικρεμεσίνγκε.

Απέκτησε ντοκτορά στις νομικές επιστήμες από το πανεπιστήμιο του Κολόμπο τον Σεπτέμβριο του 2009. 

Ο Ραγιαπάκσε επεχείρησε να γίνει πρωθυπουργός , μετά τις βουλευτικές εκλογές του 2015. Ο ίδιος εξελέγη βουλευτής στην περιφέρεια Κουρουνεγκάλα, αν και ο συνασπισμός του οποίου ηγήθηκε υπέστη ήττα. 

Στις 26 Σεπτεμβρίου 2018 ο πρόεδρος Μαϊθριπάλα Σιρισένα τον διόρισε πρωθυπουργό μετά την αποχώρηση του Ενωμένου Συνασπισμού Ελευθερίας του Λαού από την κυβέρνηση ενότητας. Ο κάτοχος της πρωθυπουργίας Ρανίλ Γουικρεμεσίνγκε αρνήθηκε να δεχθεί την απομάκρυνσή του από το αξίωμα, δηλώνοντας ότι ήταν αντισυνταγματική, με αποτέλεσμα να ξεσπάσει συνταγματική κρίση.
Έντουαρντ Γιανγκ

Ο Έντουαρντ Γιανγκ ("楊德昌", 6 Νοεμβρίου 1947 - 29 Ιουνίου 2007) ήταν βραβευμένος Κινέζος σκηνοθέτης, εκπρόσωπος του Νέου Κύματος.
Δώρα Σιτζάνη

Η Δώρα Σιτζάνη (11 Φεβρουαρίου 1948 - 15 Ιουνίου 2007) ήταν Ελληνίδα ηθοποιός και στιχουργός.
Βούλα Χαριλάου

Η Βούλα Χαριλάου είναι ηθοποιός του παλιού ελληνικού κινηματογράφου. Γεννήθηκε στις 3 Φεβρουαρίου 1930 (σύμφωνα με το ημερολόγιο 2019 του ΤΑΣΕΗ) ή 1932 (σύμφωνα με την εγκυκλοπαίδεια του Θόδωρου Έξαρχου). Έπαιξε κυρίως σε δραματικές ταινίες, όπως στο ψυχολογικό δράμα "Ο Εφιάλτης", το 1961.

Eίναι παντρεμένη και έχει 2 παιδιά.
Στάικος Σταϊκόπουλος

Ο Στάικος Σταϊκόπουλος (1799 - 21 Φεβρουαρίου 1835) ήταν Έλληνας αγωνιστής του 1821.
Μπάκιγχαμσιρ

Το Μπάκιγχαμσιρ ("Buckinghamshire") βρίσκεται στην κεντρική Αγγλία εκτεινόμενο από Β-ΒΔ προς Ν-ΝΑ, δυτικότερα του Λονδίνου. Συνορεύει δυτικά με το Όξφορντσιρ και ανατολικά με το Μπέτφορντσιρ και το Χέρντφορντσιρ. Έχει έκταση περίπου 1940 τ.χλμ. και ο πληθυσμός του το 1951 αριθμούσε 386.164 κατοίκους. Είναι γνωστό και ως "Μπακς". Πρωτεύουσα της κομητείας είναι το Έιλσμπερι (Aylesbury).
Απόλο Ενζιμπάμπι

Ο Απόλο Ενζιμπάμπι ("Apolo Robin Nsibambi", 1940-2019) ήταν καθηγητής πανεπιστημίου, ο οποίος χρημάτισε πρωθυπουργός της Ουγκάντας από τις 5 Απριλίου 1999 ως τις 24 Μαΐου 2011. Ήταν παντρεμένος με την Εσθήρ Ενζιμπάμπι από το 2003. Τo 2006 υπηρέτησε σε κοινοβουλευτική επιτροπή και το 2007 σε διοικητική θέση στο Πανεπιστήμιο του Μακερέρε.
Τόνι Κάλβο

Ο Τόνι Κάλβο ("Antonio "Toni" Calvo Arandes", 28 Μαρτίου 1987) είναι Ισπανός ποδοσφαιριστής.
Τάφιος

Στην ελληνική μυθολογία ο Τάφιος ήταν γιος του Ποσειδώνα και της Ιπποθόης. Ο Τάφιος εγκατέλειψε την πόλη του, τις πολύχρυσες Μυκήνες, και εγκαταστάθηκε στη νησίδα Τάφο. Αργότερα, ξαναγύρισε στις Μυκήνες για να σκοτώσει τους γιούς του βασιλιά Ηλεκτρύωνος. Ως γιος του Τάφιου μνημονεύεται ο Πτερέλαος.
Μεσομήδης

"Ύμνος στην [[Καλλιόπη (μυθολογία)|Καλλιόπη]]", "Ύμνος στον [[Ήλιος (μυθολογία)|Ήλιο]]" (σύνθεση του 130 περίπου) και "Ύμνος στην [[Νέμεσις|Νέμεση]]", που συνέθεσε ο Μεσομήδης ο Κρης
Ο Μεσομήδης ήταν αρχαίος Έλληνας λυρικός ποιητής και μουσικός από την Κρήτη, που έζησε τον 2ο αιώνα μ.Χ. και ευνοήθηκε από τον Ρωμαίο Αυτοκράτορα Αδριανό.

Σώθηκαν δύο επιγράμματα του Μεσομήδη, στην Ανθολογία του Πλανούδη (XIV 63 και XVI 323 στην Ελληνική Ανθολογία), και ένας ωραιότατος "«`Υμνος εις Νέμεσιν»", σημαντικός για τη μελέτη της Ιστορίας της Μουσικής γιατί διασώθηκαν με αυτόν αρχαία μουσικά σημεία. Επίσης συνέγραψε το "«Εγκώμιον Αντινόου»" και άλλα έργα.
Τα καλύτερα χρόνια της ζωής μας

Τα καλύτερα χρόνια της ζωής μας (πρωτότυπος τίτλος στα αγγλικά "The Best Years of Our Lives") είναι ο τίτλος δραματικής αμερικανικής ταινίας του Γουίλιαμ Γουάιλερ με τους Φρέντρικ Μαρτς, Ντέινα Άντριους και Μίρνα Λόι (1946). Η ταινία απέσπασε συνολικά επτά βραβεία Όσκαρ, ανάμεσα σε αυτά, το βραβείο καλύτερης ταινίας και πρώτου ανδρικού ρόλου για την ερμηνεία του Φρέντρικ Μαρτς.

Το 1989 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.
Πάμφως

Ο Πάμφως ο Αθηναίος, ή "Πάμφος", ήταν αρχαίος Έλληνας ποιητής, νεότερος του Ωλήνα και πολύ προγενέστερος του Ομήρου, κατά τον Παυσανία και συνεπώς σχεδόν μυθικό πρόσωπο. Ο Πάμφως έγραψε κυρίως θρησκευτικούς ύμνους. Ξεχωρίζουν ο ύμνος του προς τη Δήμητρα, που προοριζόταν για τα Ελευσίνια μυστήρια, και οι ύμνοι προς την Άρτεμη, τον Ποσειδώνα, τον Δία, τον Έρωτα, γραμμένο ειδικά για τους Λυκομίδες της Αττικής, και τις Χάριτες. Επίσης, ο "«Οιτόλινος»", θρησκευτικό άσμα για την απώλεια του Λίνου, το οποίο αργότερα το μιμήθηκε και η Σαπφώ.

Ορισμένα αποσπάσματα που θεωρούνται ως προερχόμενα από τα ποιήματα του Πάμφου θεωρεί ο Μάας ότι ανάγονται στην ελληνιστική εποχή.
Τιμοκρέων

Ο Τιμοκρέων ήταν αρχαίος Έλληνας λυρικός ποιητής, αλλά και αθλητής του πεντάθλου, από την Ιαλυσό της Ρόδου, που έζησε το πρώτο μισό του 5ου αιώνα π.Χ..

Ο Τιμοκρέων είχε διακριθεί ιδιαίτερα στην ποίηση παροινίων, τα οποία μετέτρεπε παρά τις δυσκολίες της δωρικής ποίησης σε γελοία άσματα. Γι΄ αυτό και από τον Σουΐδα κατατάσσεται στους ποιητές της παλαιάς κωμωδίας. Μετά την περίοδο των Περσικών Πολέμων κατηγορήθηκε (471 π.Χ.) ότι «εμήδισε» και εξορίσθηκε (αυτή και οι παρακάτω είναι πληροφορίες που μας δίνει ο Πλούταρχος στη βιογραφία του Θεμιστοκλέους). Επιπλέον, σατίρισε δριμύτατα με ποίημά του, από το οποίο σώθηκαν μόλις 15 στίχοι, τον Θεμιστοκλή για πολιτικούς λόγους και επειδή δεν φρόντισε να τον ανακαλέσει από την εξορία. Στο ποίημα αυτό, ο Τιμοκρέων γράφει ότι μονάχα ένας δίκαιος άνδρας υπάρχει: ο Αριστείδης. Την εποχή που κατηγορήθηκε για «μηδισμό», έγραψε ένα πεντάστιχο όπου ανέφερε ότι έχει και άλλους ομόθυμους: "«δεν είμαι γω μονάχα κολοβή αλεπού, είναι κι άλλοι»".

Ο Τιμοκρέων σατίρισε επίσης τον ποιητή Σιμωνίδη ως φλύαρο και ταυτολόγο (Παλατινή Ανθολογία ΧΙΙΙ 31), οπότε ο τελευταίος του απάντησε με σαρκαστικό επίγραμμα (Παλατινή Ανθολογία VII 348). Σε σχόλιό του ο Τιμοκρέων εύχεται ο τυφλός Πλούτος να μην υπάρχει ούτε στη Γη, ούτε στη θάλασσα, αλλά να εξαφανισθεί στα Τάρταρα, γιατί αυτός είναι ο αίτιος για όλα τα κακά.

Από το έργο του Τιμοκρέοντος, εκτός από το παραπάνω επίγραμμα, έχουν σωθεί μόνο λίγα αποσπάσματα, που πρωτοδημοσιεύθηκαν υπό τον Bergk με τον τίτλο "«Poetae Lyrici Graeci»".
Παρασκευάς Καρασούλος

Ο Παρασκευάς Καρασούλος (15 Αυγούστου 1962) είναι Έλληνας στιχουργός.
Τήμενος

<br>

Κατά την ελληνική μυθολογία ο Τήμενος ήταν ο μεγαλύτερος γιος του Αριστομάχου και επομένως τρισέγγονος του Ηρακλή.

Ο Τήμενος ήταν αδελφός του Κρεσφόντη και του Αριστοδήμου, και ορίσθηκε αρχηγός της τρίτης καθόδου των Ηρακλειδών. Καταλαμβάνοντας και οχυρώνοντας στρατηγική θέση παρά την Λέρνη της Αργολίδας, νίκησε τον βασιλιά των Αχαιών Τισαμενό και κατόπιν οι τρεις αδελφοί μοίρασαν μεταξύ τους τη νότια Πελοπόννησο. Ο Τήμενος πήρε το Άργος και έγινε ιδρυτής της δυναστείας των Τημενιδών, ο Κρεσφόντης με δόλο την Μεσσηνία και τα παιδιά του τρίτου που είχε εν τω μεταξύ σκοτωθεί, ο Ευρυσένης και ο Προκλής, την Λακωνική. 

Γενόμενος έτσι ο Τήμενος ο μυθικός ιδρυτής της δυναστείας των Τημαινιδών αλλά και ο πρώτος νομοθέτης του Άργους, τελικά σκοτώθηκε από τους γιούς του, Κείσο, Φάλκη, Κερύνη και Αργαίο (κατ' άλλους ένας από τους γιους του ονομαζόταν Ευρύπυλος), επειδή υποπτεύθηκαν ότι ήθελε να τον διαδεχθεί στον θρόνο με διαθήκη ο γαμπρός του Δηιφόντης σύζυγος της αδελφής τους Υρνηθώ που λάτρευε ιδιαίτερα ο πατέρας τους. Στη συνέχεια οι τέσσερις γιοί έδιωξαν την Υρνηθώ και ανεκήρυξαν βασιλιά τον μεγαλύτερο αδελφό τους, τον Κείσο.

Από την θρυλική αυτή ιστορία εμπνεύσθηκε αργότερα ο Ευριπίδης και έγραψε τη ομώνυμη τραγωδία του, "Τήμενος".
Ζέλι Φθιώτιδας

Το Ζέλι (επίσης και "Ζέλιον", "Ζέλιο", "Ζέλι Λοκρίδας" και "Ζέλι Φθιώτιδας") είναι ορεινό χωριό του νομού Φθιώτιδος, το οποίο ανήκει διοικητικά στον Δήμο Αμφίκλειας-Ελάτειας. Έχει πληθυσμό 673 μόνιμων κατοίκων, ενώ το υψόμετρό του είναι 450 με 550 μέτρα. Σε απόσταση τεσσάρων χιλιομέτρων, βρίσκεται το χωριό Καλαπόδι. Το Ζέλι, μέχρι το 1912, ανήκε διοικητικά στο Δήμο Ταλαντίου (Αταλάντης). Μετά το 1912, έγινε κοινότητα, μέχρι που ο νόμος Καποδίστρια το τοποθέτησε στο Δήμο Ελάτειας. Με τον Νόμο «Καλλικράτης», που θεσπίστηκε με το πέρας των δημοτικών εκλογών του 2010, το Ζέλι τοποθετήθηκε στο διευρυμένο πλέον Δήμο Αμφίκλειας-Ελάτειας με έδρα την Κάτω Τιθορέα.
Σημαία της Βαυαρίας

thumb|Ανεπίσημη σημαία της Βαυαρίας, διαστάσεις 3:5
thumb|Σημαία της Βαυαρίας, διαστάσεις 2:3

Η σημαία του κρατιδίου της Βαυαρίας αποτελείται από δύο εκδόσεις: η μία έχει πολλούς ρόμβους (τουλάχιστον 21) και η άλλη απλώς δύο οριζόντιες λωρίδες. Τα χρώματα είναι κοινά , λευκό και μπλε, πιθανόν σύμβολα των γαλάζιων και λευκών νερών που έχουν οι λίμνες και τα ποτάμια στη Βαυαρία.
Ιπποκράτης ο Αθηναίος

Ο Ιπποκράτης ο Αθηναίος (περ. 459 π.Χ. – 424 π.Χ.) ήταν αρχαίος Έλληνας στρατηγός του Πελοποννησιακού Πολέμου.

Γεννήθηκε στην Αθήνα και ο πατέρας του ονομαζόταν Αρίφρων. Στον Πελοποννησιακό Πόλεμο, ο Ιπποκράτης και ένας άλλος στρατηγός, ο Δημοσθένης, ξεκίνησαν από την Αθήνα για να καταλάβουν τα μακρά τείχη των Μεγάρων (που συνέδεαν την πόλη με τον λιμένα της). Πέτυχαν τον σκοπό τους μετά από μία σύντομη πολιορκία, αλλά όταν ο Σπαρτιάτης στρατηγός Βρασίδας έφθασε, υποχρεώθηκαν να αποσυρθούν.

Στη συνέχεια αποφασίσθηκε να εκστρατεύσουν στη Βοιωτία σε τρεις παράλληλες κινήσεις. Στον Ιπποκράτη ανατέθηκε η διοίκηση της χερσαίας δυνάμεως που έπρεπε να καταλάβει το Δήλιο. Εκείνος πέτυχε τον στόχο του, αλλά οι άλλοι δύο αρχηγοί απέτυχαν. Μετά από τρεις ημέρες, όταν ο Ιπποκράτης κατάλαβε ότι το σχέδιο απέτυχε, απεφάσισε να υποχωρήσει αφήνοντας δύναμη 300 ανδρών να φυλάσσει το Δήλιο. Ο στρατός των Βοιωτών αντιλήφθηκε την κίνηση και ύστερα από προτροπή του στρατηγού Παγώνδα παρατάχθηκε για μάχη. Αυτή ήταν η Μάχη του Δηλίου (βλ.λ. για περισσότερα), που κατέληξε σε καθαρή ήττα των Αθηναίων, εξαιτίας του ιππικού των Βοιωτών και του πρόωρου θανάτου του Ιπποκράτη λίγο μετά την έναρξη της μάχης. Μετά από πολιορκία 17 ημερών το Δήλιο έπεσε στα χέρια των Βοιωτών, και τότε τα σώματα του Ιπποκράτη και των άλλων νεκρών επιστράφηκαν στους Αθηναίους.
Αλέξανδρος Μπράουν

Ο Αλέξανδρος Μπράουν (1805-1877) ήταν σπουδαίος Γερμανός βοτανολόγος. Διετέλεσε καθηγητής των Πανεπιστημίων Φράιμπουρκ, Γκέσεν και Βερολίνου. 

Ο Μπράουν ασχολήθηκε κυρίως με τη μορφολογική κατάταξη και ιστορική εξέλιξη των φυτών και συνέγραψε πολλά σχετικά έργα.
Αλφόνσο Μπράουν

Ο Αλφόνσο Μπράουν ("Alfonso Teofilo Brown", 1902-1951), γνωστότερος στην εποχή του ως "Πάναμα Αλ Μπράουν" ("Panama Al Brown") ήταν παγκοσμίου φήμης προπολεμικός πυγμάχος. Καταγόταν από τον Παναμά. Υπήρξε ο πρώτος ισπανόφωνος παγκόσμιος πρωταθλητής στην κατηγορία των 54 κιλών ("bantamweight"). Τον τίτλο αυτό διατήρησε μέχρι το 1935.
Χρήστος Τσιάμης

Ο Χρήστος Τσιάμης είναι σύγχρονος Έλληνας ποιητής.

Γεννήθηκε και έζησε τα παιδικά του χρόνια στην Πάτρα. Σπούδασε χημικός μηχανικός στα πανεπιστήμια "City College New York" και "Columbia" της Νέας Υόρκης και στο τέλος των σπουδών του εγκαταστάθηκε στις ΗΠΑ. Ποιήματά του έχουν δημοσιευτεί σε πολλά περιοδικά της Ελλάδας και της Αμερικής. Δημοσιεύτηκαν για πρώτη φορά το 1967.
Γιάννης Σπανός

Ο Γιάννης Σπανός (26 Ιουλίου 1934 - 30 Οκτωβρίου 2019) ήταν Έλληνας συνθέτης.
Η Σιωπή των Αμνών

Η Σιωπή των Αμνών ("Silence of the Lambs") είναι ταινία θρίλερ παραγωγής 1991, σε σκηνοθεσία Τζόναθαν Ντέμι, με τους Τζόντι Φόστερ και Άντονυ Χόπκινς στους πρωταγωνιστικούς ρόλους. Το σενάριο της ταινίας έχει βασιστεί στο ομώνυμο μυθιστόρημα του Τόμας Χάρις. Η ταινία βραβεύτηκε με πέντε βραβεία Όσκαρ.
LucasArts

Η LucasArts (μέχρι το 1991 Lucasfilm Games) είναι εταιρία έκδοσης βιντεοπαιχνιδιών και αδειοδότησης. Μέχρι το 2013, ήταν και παραγωγός βιντεοπαιχνιδιών. Η εταιρεία ιδρύθηκε το Μάιο του 1982 από τον Τζορτζ Λούκας, και ξεκίνησε την παραγωγή παιχνιδιών το 1984.

Παλαιότερα το κύριο προϊόν της εταιρείας ήταν παιχνίδια του είδους περιπέτειας, ενώ σήμερα η παραγωγή έχει αφοσιωθεί σε παιχνίδια της σειράς "Ο Πόλεμος των Άστρων". Στην ιστορία της η εταιρεία ανάπτυξε παιχνίδια για διάφορες πλατφόρμες, όπως τις Commodore 64, Nintendo Entertainment System, PC, Apple Macintosh και διάφορες κονσόλες. Το σπουδαιότερο της franchise το οποίο δεν είναι βασισμένο σε σειρά που προέρχεται από ταινίες, είναι το "Monkey Island".

Η εταιρία περιήλθε στα χέρια της Walt Disney Company μέσω της αγοράς της γονεϊκής εταιρίας Lucasfilm το 2012. Στις 13 Απριλίου του 2013 η Disney απέλυσε τους περισσότερους υπαλλήλους της LucasArts και σταμάτησε την εσωτερική παραγωγή βιντεοπαιχνιδιών.

Η ίδια η LucasArts δεν έκλεισε άλλα παραμένει ανοικτή, ως εταιρία αδειοδότησης, για παιχνίδια βασισμένα στις σειρές της Lucas, όπως το "Star Wars".
Σλέσβιχ

<br>

Το Σλέσβιχ (στα γερμανικά "Schleswig") είναι μια πόλη 27.000 κατοίκων στο κρατίδιο Σλέσβιχ-Χόλσταϊν και στο μεσαιωνικό Δουκάτο του Σλέσβιχ κοντά στο Κίελο. Το όνομά της προέρχεται από το «Σλέι», έναν κόλπο της Βαλτικής όπου βρίσκεται η πόλη, και το «-βικ» από τους Βίκινγκ. Πρωτοαναφέρεται το 804 και το 1050 μετακομίζει στην άλλη πλευρά του κόλπου Σλέι. 
Το κλίμα του Σλέσβιχ είναι υγρό και θαλάσσια με μέση ετήσια θερμοκρασία στους 8 °C και μέση καταβύθιση 925 mm.
Εκερνφέρντε

<br>

Η παραλια της πόλης στην [[Βαλτική Θάλασσα]]
Το Εκερνφέρντε (στα γερμανικά "Eckernförde") είναι πόλη στο κρατίδιο Σλέσβιχ-Χόλσταϊν (Schleswig-Holstein) κοντά στο Κίελο. Με 23.000 κατοίκους, είναι τουριστικό κέντρο του Γερμανικού βορρά, αλλά πιό γνωστή για τη μοναδική βάση υποβρυχίων της χώρας. Το όνομα της πρωτοαναφέρεται το 1197, ενώ το 1302 αποκτά δικαιώματα πόλεως. Η πόλη είναι και ένα από τα κέντρα της δανικής μειονότητας στη βόρεια Γερμανία.

Το κέντρο της πόλης έχει πολλά παλιά κτήρια και βρίσκεται μεταξύ του λιμανιού και της παραλίας. Τα ιστορικά σπίτια είναι ως επί το πλείστον χτισμένα από ξύλο και πρώην κατοικίες ψαράδων.

Σπεσιαλιτέ της πόλεως είναι το "Κίλερ Σπρόττε" (Kieler Sprotte), ένα καπνιστό ψάρι που φέρει το όνομα του Κιέλου, από το λιμάνι του οποίου πουλιόταν.



Κατηγορία:Κωμοπόλεις της Γερμανίας
Έμβλημα του Αμβούργου

thumb|Το Μείζον Έμβλημα του Αμβούργου
Το έμβλημα του Αμβούργου αποτελεί το έμβλημα του γερμανικού ομοσπονδιακού κρατιδίου αλλά και της πόλης του Αμβούργου. Περιέχεται στη σημαία του κρατιδίου. Υπάρχει σε δύο εκδόσεις, στο Μείζον, που είναι πιο σύνθετο, και στο Μικρότερο. Το Μείζον Έμβλημα έχει επιπρόσθετα δύο λιοντάρια που το βαστούν.
Σαν Χοσέ

thumb|Η Οκαγιάμα στα βόρεια του Σαν Χοσέ.
Το Σαν Χοσέ (San José, ισπανικά San José) είναι η πρωτεύουσα και η μεγαλύτερη πόλη στην Κόστα Ρίκα. Είναι η πρωτεύουσα της Επαρχίας Σαν Χοσέ. Βρίσκεται στο κέντρο της χώρας και αποτελεί την έδρα της κυβέρνησης αλλά και διαμετακομιστικό κέντρο.

Ιδρύθηκε το 1738 αλλά μόλις το 1823 ορίστηκε πρωτεύουσα. Σήμερα είναι μοντέρνα τουριστική πόλη, με σύγχρονα κτήρια

Ο επίσημος πληθυσμός της είναι 346.799. Το Σαν Χοσέ είναι και έδρα πανεπιστημίου.
Τζον Αντωνιάδης

Ο σερ Τζον Αντωνιάδης (Κορνός Λήμνου 1818 - Αλεξάνδρεια 1895) υπήρξε Έλληνας πάμπλουτος έμπορος και τραπεζίτης της Αιγύπτου, μέγας ευεργέτης των Ελλήνων της Αιγύπτου αλλά και της γενέτειράς του, της Λήμνου.

Ο Αντωνιάδης ξεκίνησε πάμφτωχος στις αρχές του 19ου αιώνα από τη Λήμνο, έγινε πάμπλουτος στην Αίγυπτο, υπήρξε συνδαιτυμόνας ηγεμόνων, βασιλέων και πατριαρχών, τιμήθηκε με τον τίτλο του σερ από τη βασίλισσα Βικτόρια της Μεγάλης Βρετανίας, αλλά παρά την οικονομική του ανέλιξη δεν ξέχασε ούτε το πατρογονικό νησί, το οποίο ευεργέτησε με πολλούς τρόπους αλλά ούτε και τη χώρα όπου πλούτισε, την Αίγυπτο, στην οποία άφησε σπουδαία κληροδοτήματα.
Διδώ

Ο Αινείας διηγείται τα του Τρωικού Πολέμου στη Διδώ. Πίνακας (1815) του [[Πιερ-Ναρσίς Γκερέν]].
Στην ελληνική μυθολογία η Διδώ ήταν πριγκίπισσα της Τύρου, που πήγε στη Βόρεια Αφρική και ίδρυσε την Καρχηδόνα.

Η Διδώ είχε κληρονομήσει τον θρόνο της Τύρου από τον πατέρα της, Μάττα ή Μύττο, μαζί με τον σύζυγό της Σιχαίο, πλούσιο ιερέα του Ηρακλή. Ο νεότερος όμως αδελφός της Διδούς, ο Πυγμαλίων, δολοφόνησε τον Σιχαίο και κατέλαβε την εξουσία. Μόλις το έμαθε η Διδώ, παρέλαβε τους θησαυρούς του νεκρού πλέον συζύγου της και επιβιβάσθηκε σε ένα πλοίο μαζί με μερικούς αφοσιωμένους της Τυρίους και δούλους της. Το πλοίο τους μετέφερε στην Κύπρο και από εκεί στις ακτές της Λιβύης, στη χώρα Γετουλία ή Νουμιδία, όπου ζήτησε από τους ντόπιους και τον βασιλιά τους Ιάρβα να της επιτρέψουν να χτίσει στην ακτή μία πόλη. Ο Ιάρβας αρχικώς αρνήθηκε, όταν όμως η Διδώ του προσέφερε πλούσια δώρα δέχθηκε, υπό τον όρο η πόλη να καταλαμβάνει τόση έκταση όση ένα τομάρι βοδιού. Η πανέξυπνη Διδώ τότε έκοψε το τομάρι σε πολύ στενές λωρίδες και, ενώνοντας τη μία με την άλλη, περικύκλωσε τόσο χώρο, ώστε της έφθασε να κτίσει την Καρχηδόνα και την ακρόπολή της, τη Βύρσα (βύρσος = δέρμα, τομάρι). Ο Ιάρβας τότε τη ζήτησε σε γάμο, η Διδώ όμως, πιστή στη μνήμη του Σιχαίου, αρνήθηκε. Και, κατά την εκδοχή αυτή, για να αποφύγει τις συνέπειες από τον βάρβαρο βασιλιά, ανέβηκε σε μια πυρά και αυτοκτόνησε με ένα μαχαίρι. Μετά τον θάνατό της τιμήθηκε ως θεά: ο ναός της κτίστηκε στο λιμάνι της Καρχηδόνας.

thumb|right|255px|Χειρόγραφο της "«Αινειάδας»" (Βιβλίο 1) με εικονογράφηση του θανάτου της Διδούς (βιβλιοθήκη Βατικανού, Cod. Vat. lat. 3225).
Αυτή την αρχική παράδοση τη μεταρρύθμισαν ως προς το τέλος της οι Ρωμαίοι ποιητές Ναίβιος και Έννιος, επιδιώκοντας να δικαιολογήσουν το άσπονδο μίσος των Καρχηδονίων για τη Ρώμη. Αυτούς ακολούθησε και ο Βιργίλιος, που στο τέταρτο βιβλίο της "Αινειάδας" περιγράφει τον τραγικό έρωτα της Διδούς για τον Αινεία, όταν αυτός πέρασε από τη βορειοαφρικανική ακτή. Ο Αινείας ανταποκρίθηκε αρχικώς στον έρωτά της, αλλά πήρε εντολή από τον Δία να φύγει για την Ιταλία, οπότε άρχισε να ετοιμάζεται να αναχωρήσει κρυφά. Η Διδώ όμως το κατάλαβε. Τότε άναψε φωτιά μέσα στην οποία έριξε το ξίφος του, την εικόνα του και καθετί που μπορούσε να της θυμίζει την απιστία του. Στη συνέχεια ανέβηκε στη φωτιά και κάηκε. Πριν πεθάνει όμως καταράστηκε τον Αινεία και έκανε έκκληση στους Τυρίους να τρέφουν μίσος κατά των απογόνων του, που ήταν οι Ρωμαίοι.

Από τον μύθο της Διδούς εμπνεύσθηκε και ο Οβίδιος, που άλλοτε ακολουθεί την αρχική παράδοση και άλλοτε τη ρωμαϊκή.

* Ο μεγάλος αστεροειδής 209 Διδώ (209 Dido), που ανακαλύφθηκε το 1879, πήρε το όνομά του από τη μυθική αυτή πριγκίπισσα.
Ζαχαρίας Παπαντωνίου

Ο Ζαχαρίας Παπαντωνίου (Καρπενήσι, 2 Φεβρουαρίου 1877 – Αθήνα, 1 Φεβρουαρίου 1940) ήταν Έλληνας λογοτέχνης, ποιητής, πολιτικός, διηγηματογράφος, δημοσιογράφος, κριτικός τέχνης και ακαδημαϊκός, υποστηρικτής της δημοτικής γλώσσας στο γλωσσικό ζήτημα.

Από το 1908 μέχρι το 1910 βρισκόταν στο Παρίσι, απ' όπου αρθρογραφούσε για την εφημερίδα "Εμπρός". Μεταξύ 1912 και 1916 είχε αναλάβει νομάρχης Ζακύνθου, Κυκλάδων, Μεσσηνίας και Λακωνίας. Το 1918 ανέλαβε τη θέση του Διευθυντή της Εθνικής Πινακοθήκης και στη συνέχεια (και μέχρι τον θάνατό του) πρόεδρος του μονίμου καλλιτεχνικού συμβουλίου της. Την ίδια αυτή χρονιά εξέδωσε το διήγημα και πεζογραφημά του "Τα Ψηλά Βουνά". Η πρώτη εμφάνιση του Παπαντωνίου στα γράμματα έγινε με σατιρικούς στίχους, τους οποίους είχε γράψει όταν ήταν ακόμη μαθητής και είχαν δημοσιευτεί στο βραχύβιο σατιρικό περιοδικό "Αἱ Μηχανορραφίαι", με τον Νικόλαο Κουντουριώτη και Ιωάννη Δεληκατερίνη. Το 1938 εκλέχθηκε μέλος της Ακαδημίας Αθηνών (έδρα Λογοτεχνίας, τάξη Γραμμάτων και Τεχνών). Οι γονείς του ήθελαν να σπουδάσει γιατρός, εκείνος, όμως, προτίμησε τη Ζωγραφική. Στο Παρίσι πήγε αργότερα ως ανταποκριτής της εφημερίδας "Εμπρός", στην οποία και δημοσίευσε το πρώτο διήγημα και πεζογράφημα του, "Τα Παρισινά Γράμματα", το οποίο και προκάλεσε μεγάλη και παγκόσμια αίσθηση και εντύπωση και τα οποία και κυκλοφόρησαν μετά τον θάνατό του σε έναν τόμο με τον τίτλο «Φιλολογικά Χρονογραφήματα». Επιστρέφοντας από το Παρίσι, συνέχισε να εργάζεται ως ανταποκριτής, αρθογράφος και ως αρχισυντάκτης στην εφημερίδα "Εμπρός" για άλλα 3 χρόνια.
Ήλιδα

Η Ήλιδα ή "Ήλις" ήταν πόλη-κράτος της αρχαίας Ηλείας, κτισμένη, κατά τον Παυσανία(23-26), στην αριστερή όχθη του Πηνειού ποταμού, πριν αφήσει την ορεινή ενδοχώρα, και ρέει δίπλα από το γυμνάσιο. Ο Στράβων (337) αναφέρει ότι διαρρέεται από τον Πηνειό: «ρει δε δια της πόλεως ο Πηνειός ποταμός παρά το γυμνάσιον». Όμως, και οι δύο συμφωνούν ότι στην αριστερή πλευρά του Πηνειού: «κατελάμβανον εν μεγάλη εκτάσει τα ποικίλα και ανοικτά οικοδομήματα τα προορισμένα δια τας γυμναστικάς και σωματικάς ασκήσεις... η ακρόπολις της Ήλιδος, η δία Ήλις, (Ομηρ. Ιλ. Β' 615)είναι πανάρχαια και προϊστορική... αλλά την μεγίστην αίγλην προσέλαβεν η Ήλις δια της ευφυίας, μεθ' ης ανέπτυξεν εις το τελειότατον σημείον την μεγαλοπρέπειαν της τελέσεως των Ολυμπιακών αγώνων, εξ ων έλαβε φήμην παγκόσμιον». Γράφει στο βιβλίο του "Η Ηλεία δια μέσου των αιώνων" ο Δ. Φ. Γεώργιος Παπανδρέου.
Αλέξιος Γ΄ Μέγας Κομνηνός

Ο Αλέξιος Γ΄ Μέγας Κομνηνός ( 5 Οκτωβρίου 1338 - 20 Μαρτίου 1390) ήταν αυτοκράτορας της Τραπεζούντας από το Δεκέμβριο του 1349 έως το θάνατό του. Γεννήθηκε το 1338 και το βαφτιστικό του όνομα ήταν Ιωάννης. Το άλλαξε σε Αλέξιος ίσως προς τιμήν του παππού του Αλέξιου Β' Μεγάλου Κομνηνού ή προς τιμήν του μεγαλύτερου αποθανόντος αδελφού του. Ήταν ο δεύτερος γιος του αυτοκράτορα Βασιλείου Μέγα Κομνηνού (22 Σεπτεμβρίου 1332 - 6 Απριλίου 1340) και της ερωμένης του - και κατοπινής δεύτερης συζύγου - του Ειρήνης, κόρης ενός Τραπεζούντιου αριστοκράτη. 

Ο Αλέξιος Γ' παντρεύτηκε τη Θεοδώρα Καντακουζηνή, ανιψιά του βυζαντινού αυτοκράτορα Ιωάννη Στ' Καντακουζηνού, στις 28 Σεπτεμβρίου 1351, στην εκκλησία του Αγίου Ευγένιου, πολιούχου της Τραπεζούντας. Στέφθηκε στις 21 Ιανουαρίου 1351, αφού επέστρεψε στην Τραπεζούντα, μετά από μακρά περίοδο εξορίας στην Κωνσταντινούπολη. 

Κατά τη διάρκεια της βασιλείας του, ο Αλέξιος Γ΄ αντιμετώπισε εσωτερικές συγκρούσεις και εμφύλιους πολέμους μεταξύ των αριστοκρατικών οικογενειών της Τραπεζούντας, οι οποίες ταλαιπωρούσαν την αυτοκρατορία από τη βασιλεία της Ειρήνης Παλαιολογίνας (6 Αυγούστου 1340 - 17 Ιουλίου 1341). Δεν μπόρεσε να επιβληθεί ολοκληρωτικά στις αριστοκρατικές οικογένειες που βρίσκονταν σε σύγκρουση και έτσι επέλεξε να προσεγγίζει μια φατρία κάθε φορά, ανάλογα με τις περιστάσεις, ενώ συνέχισε να συλλαμβάνει μέλη αντιπάλων ομάδων. Επίσης αντιμετώπισε με ανάμεικτη επιτυχία τις εξωτερικές απειλές εναντίον του κράτους, οι οποίες προέρχονταν από τα γειτονικά Τουρκομανικά νομαδικά φύλα και εμιράτα, όσο και από τον ανταγωνισμό μεταξύ των Βενετών και Γενουατών εμπόρων, οι οποίοι μετέφεραν τις διαμάχες τους στην περιοχή του Πόντου. 

Η μακρόχρονη βασιλεία του ήταν περίοδος ακμής για την αυτοκρατορία του Πόντου και ο ίδιος θεωρείται ένας από τους πιο αξιόλογους ηγεμόνες της. Ο Αλέξιος Γ΄ αναδείχθηκε σε σπουδαίο προστάτη των γραμμάτων και των τεχνών, με αποτέλεσμα η πρωτεύουσα του να εξελιχθεί σε σπουδαιότατο κέντρο επιστημών, τεχνών και εμπορίου. Ευεργέτησε και ίδρυσε μοναστήρια τόσο μέσα στην αυτοκρατορία όσο και στο Άγιο Όρος, ενώ αναστήλωσε τα τείχη της Τραπεζούντας και ανήγειρε φρούρια μέσα στην επικράτεια του. Υπέγραφε τα χρυσόβουλά του ως «». Πέθανε στις 20 Μαρτίου 1390.
Πραίτορας

Ο Πραίτορας (ή Πραίτωρ), λατινικά praetor, ήταν ανώτατος ρωμαϊκός τίτλος. Γενικά ο όρος σήμαινε ο προέχων, ο προστάτης και σύμβουλος.

Πραίτορες στην αρχή καλούνταν οι Ύπατοι στην αρχαία Ρώμη. Όμως το 366 π.Χ. οι πατρίκιοι αναγκάσθηκαν να παραχωρήσουν στους πληβείους το δικαίωμα να εκλέγονται και αυτοί ύπατοι. Έτσι δημιουργήθηκε απ΄ αυτούς μια τρίτη θέση υπάτου που ονομάσθηκε Πραίτορας με δικονομικά καθήκοντα. Πρώτος Πραίτορας εκλέχθηκε ο Σπάριος Φούριος Κάμιλλος. 
Μετά όμως 30 χρόνια, το 337 π.Χ., απέκτησαν τέτοιο δικαίωμα και οι πληβείοι.

Οι Πραίτορες κυβερνούσαν την πόλη όταν οι Ύπατοι εξέρχονταν από αυτή κυρίως σε πόλεμο, αναπληρώνοντας αυτούς σε όλα τους τα καθήκοντα. Το 242 π.Χ. δημιουργήθηκε και δεύτερη θέση πραίτορα που ονομάστηκε ξενοδίκης ο οποίος είχε δικαιοδοσία επί των ξένων κατοίκων της πόλης σε αντίθεση μ΄ εκείνον τον "κατά πόλη" πραίτορα που λέγονταν "αστυδίκης" και που εφάρμοζε το Ρωμαϊκό Δίκαιο στους Ρωμαίους.

Το 224 π.Χ. προστέθηκαν ακόμη δύο πραίτορες επιφορτισμένοι με τη διοίκηση της Σικελίας και της Σαρδηνίας, και αργότερα το 197 π.Χ. ακόμα δύο για τις επαρχίες της Ισπανίας. Επί Δικτάτορα Σύλλα οι πραίτορες έφθασαν τους 8 και επί Ιουλίου Καίσαρα τους 16. Όταν τότε ο πραίτορας αναλάμβανε την Αρχή εξέδιδε ανακοίνωση που περιείχε τις αρχές με τις οποίες έμελλε να κυβερνήσει. Η ανακοίνωση αυτή αποτελούσε μορφή διατάγματος του οποίου και απαγορευόταν η αθέτηση (edictum). Επί Αυγούστου αυξήθηκαν πέραν του ενός οι Πραίτορες της Ρώμης ως προϊστάμενοι τμημάτων (regiones). Τότε ξεκίνησε και η συνήθεια, οι εξερχόμενοι της Αρχής ύπατοι και πραίτορες να στέλνονται σε διάφορες επαρχίες ως έπαρχοι.

Στην εποχή του Βυζαντίου ο Μέγας Κωνσταντίνος μετέφερε την Αρχή των Πραιτόρων στη Κωνσταντινούπολη. Με το χρόνο οι πραίτορες του Βυζαντίου έφθασαν τους 8 που ο καθένας έφερε ιδιαίτερο τίτλο. Έτσι κατέληξε στο Βυζάντιο να λέγεται πραίτορας ο αρχιδικαστής του κάθε θέματος. 

Στους νεότερους χρόνους πραίτορες λέγονταν και οι άρχοντες πολλών γερμανικών πόλεων. Στη δε εποχή του Ναπολέοντα οι διοριζόμενοι πραίτορες γερουσιαστές ήταν επιφορτισμένοι με καθήκοντα φρούρησης της γερουσίας.
Windows Vista

Τα Windows Vista (με κωδική ονομασία "Longhorn") είναι μία έκδοση του λειτουργικού συστήματος Microsoft Windows της Microsoft. Κυκλοφόρησαν στις 30 Ιανουαρίου 2007 σε πέντε εκδόσεις: τα "Windows Vista Home Basic", που απευθύνονται στους οικιακούς χρήστες και διαθέτει το βασικό UI χωρίς "Aero Glass Interface", τα "Windows Vista Home Premium" που απευθύνονται στους τυπικούς χρήστες και περιλαμβάνει τόσο το "Aero Glass Interface", όσο και το Media Center αλλά και υποστήριξη tablet PC και HDTV, τα "Windows Vista Business" που απευθύνονται σε μικρές / μικρομεσαίες επιχειρήσεις (έχουν "Aero", εργαλεία λήψης αντιγράφων ασφαλείας για επιχείρησης, τον "Meeting Space", τον "IIS Web" και το "Windows fax and Scan") και τέλος η πιο πλήρης έκδοση των "Windows Vista" τα "Windows Vista Ultimate", που απευθύνονται σε επαγγελματίες και φανατικούς παιχνιδιών, και περιλαμβάνουν τα χαρακτηριστικά των εκδόσεων "Business" και "Home Premium".

Εκτός Ελλάδας είναι διαθέσιμη μια ακόμη έκδοση, η Starter. Για τις εκδόσεις Home Basic και Business, υπάρχουν οι υποεκδόσεις Ν. Είναι οι ίδιες οι εκδόσεις χωρίς το πρόγραμμα αναπαραγωγής μουσικής, Windows Media Player.

Στα Windows Vista περιλαμβάνεται το καινούργιο API της Microsoft DirectX 10 (με κωδική ονομασία Avalon) το οποίο προσφέρει ρεαλιστικότερα γραφικά. Επίσης υπάρχει και μια έκδοση του DirectX 9 το DirectX 9L το οποίο είναι για παιχνίδια που δεν υποστηρίζουν το DirectX 10.

Το Service Pack 1 κυκλοφόρησε στις 18 Μαρτίου του 2008. Περιλαμβάνει το DirectX 10.1, που προσφέρει Mandatory 32-bit floating point filtering, Mandatory 4x anti-aliasing και Shader model 4.1. Στους υπόλοιπους τομείς είναι συμβατό με κάρτες γραφικών που υποστηρίζουν μέχρι DirectX 10.

Στις 11 Απριλίου του 2017, η υποστήριξη των Windows Vista έληξε, που σημαίνει ότι πλέον δεν υπάρχει καμία ενημέρωση και τεχνική υποστήριξη, με αποτέλεσμα να είναι εκτεθειμένα σε διάφορους κινδύνους, δηλαδή είναι πολύ πιθανό να μολυνθούν από κακόβουλο λογισμικό.
Διομήδη

Στην ελληνική μυθολογία με το όνομα Διομήδη αναφέρονται τα ακόλουθα τρία πρόσωπα:

# Κόρη του Φόρβαντα, αιχμάλωτη και ερωμένη του Αχιλλέως από τη Λέσβο. Ο Αχιλλέας την πήρε όταν ο Αγαμέμνονας του πήρε τη Βρισηίδα. Αναφέρεται στην "Ιλιάδα", στη ραψωδία Ι (στ. 665). Ο Ευστάθιος όμως την αναφέρει ως «Διομήδεια». Απεικονίσθηκε σε έργο του Πολυγνώτου για την άλωση της Τροίας που βρισκόταν στους Δελφούς και σε αττικά αγγεία. Στο όστρακο του Ευφρονίου που βρίσκεται στο Βερολίνο, η Διομήδη εικονίζεται να περιποιείται τον Αχιλλέα.
# Κόρη του Λαπίθου, σύζυγος του Αμύκλα και μητέρα του Υακίνθου, του Κυνόρτα, της Πολύβοιας, της Λεάνειρας, της Λαοδάμειας και της Δάφνης ("Βιβλιοθήκη Απολλοδώρου", Γ 10, 3).
# Κόρη του Ξούθου, σύζυγος του Δηίονα (βασιλία της Φωκίδας), μητέρα της Αστεροδίας και των ηρώων της Αττικής Κεφάλου, Φυλάκου, Αινετού και Άκτορα ("Βιβλιοθήκη Απολλοδώρου", Α 9, 4).
Ηλείος

Με το όνομα Ηλείος ήταν γνωστοί δύο μυθικοί βασιλιάδες της Ηλείας.

# Ηλείος ο Ενδυμίωνος , ήταν ο 5ος μυθικός βασιλιάς της Ήλιδας, γιος του Ποσειδώνα και της Ευρυκύδας εγγονός του βασιλιά Ενδυμίων , πατέρας του Αυγεία επώνυμος των Ηλείων.
# Ηλείος ο Αμφιμάχου , ήταν γιος του βασιλιά της Ήλιδας Αμφίμαχου και διάδοχός του, στην βασιλεία του οποίου έγινε η κάθοδος των Δωριέων στην Πελοπόννησο.
Παλλημνιακό Σχολικό Ταμείο

thumb|right|200px|Τα γραφεία του Παλλημιακού Ταμείου στο αγρόκτημα «Μητρόπολη». Σε πρώτο πλάνο βυζαντινή μαρμάρινη σαρκοφάγος
thumb|right|200px|Ο ναός της Ζωοδόχου Πηγής
thumb|right|200px|Η Βυζαντινή επιγραφή στην είσοδο του ναού της Ζωοδόχου Πηγής
Το Παλλημνιακό Σχολικό Ταμείο είναι ΝΠΔΔ με έδρα τη Μύρινα Λήμνου. Ιδρύθηκε το 1927 και σκοπός του είναι η οικονομική ή άλλη ενίσχυση των εκπαιδευτικών ιδρυμάτων της Λήμνου. Η αρχική περιουσία του Ταμείου περιλάμβανε κινητά και ακίνητα που κατείχαν τα σχολεία επί τουρκοκρατίας. Σήμερα η βασική πηγή εσόδων του είναι το αγρόκτημα «Μητρόπολη», που βρίσκεται ανάμεσα στα χωριά Λιβαδοχώρι και Καρπάσι.
Αμφίμαχος

Με το όνομα Αμφίμαχος ήταν γνωστά δύο πρόσωπα της Ελληνικής μυθολογίας.

# Μυθικός βασιλιάς της Ήλιδας και της Ωλένου, γιος του Κτεάτου και της Θηρονίκης, εγγονός του Άκτορος, ένας από τους τέσσερις αρχηγούς των Ηλείων στον Τρωικό Πόλεμο . Ξάδελφος του Θάλπιου .
# Γιος του Νομίονος βασιλιά των Κάρων , μαζί με τον αδελφό του Νάστη ήταν αρχηγοί τους στον Τρωικό πόλεμο, ήταν σύμμαχοι των Τρώων , όπως μας λέει ο Όμηρος ήταν αγόρια παινεμένα. .